[{"text_idx": "#000001", "text": "Erakordselt kaunil su\u0308gispa\u0308eval kogunesid ratturid Karuja\u0308rvele Saaremaale, et so\u0303ita Fixus Marimetsa Kapp sarja hooaja eelviimane Karuja\u0308rve XI rattamaraton. Korraldajad oli ette valmistanud Karuja\u0308rvele omased tehniliselt no\u0303udlikud ja rasked, aga looduslikult kaunis keskkonnas nauditavad vo\u0303istlusrajad."}, {"text_idx": "#000002", "text": "48 kilomeetri pikkusel po\u0303hidistantsil oli juba varakult teistel eest a\u0308ra so\u0303itnud ja finis\u030ceeris uhkes u\u0308ksinduses Viljandimaa mees Josten Vaidem (Fixus) ajaga 1:40:48. Tihedas finis\u030ciheitluses lo\u0303petas teisena eelmise aasta so\u0303idu vo\u0303itnud Saaremaa mees Kaspar Neemesto (Velohunt Pro Team) ajaga 1:45:55 ja tema ja\u0308rel vaid mo\u0303ni sekund hiljem u\u0308letas finis\u030cijoone Virgo Karu (Hawaii Express) ajaga 1:45:59, kes oli u\u0308htlasi ka M50 vanuseklassi vo\u0303itja."}, {"text_idx": "#000003", "text": "Naistest oli parim tugeva so\u0303idu teinud Maris Lillepile (RedBike), kes lo\u0303petas so\u0303idu ajaga 2:02:21. Maris u\u0308tles, et ihaldas Karuja\u0308rve vo\u0303itu va\u0308ga, kuna ei olnud varem Karuja\u0308rvel triumfeerida suutnud. Seeto\u0303ttu ja\u0308i ta oma etteastega igati rahule, mida to\u0303estas ka lo\u0303pujoonel taeva poole to\u0303stetud rusikas ja vo\u0303iduhu\u0308u\u0308e. Teiseks tuli samuti tugeva so\u0303idu teinud Mari Kruuser Valgamaalt ajaga 2:04:42 ja kolmanda koha saavutas Merike Meriku\u0308la (Raplamaa Rattaklubi KOMO) ajaga 2:09:18."}, {"text_idx": "#000004", "text": "Lu\u0308hike distants oli Karuja\u0308rvel seekord 23 kilomeetri pikkune ning distantsil vo\u0303idutsesid noored ratturid. Esikoha saavutas Henri Arjus (CFC) ajaga 50:28. Teise koha vo\u0303itis Herlen Kajo (Kuusalu rattaklubi) ajaga 50:32 ja kolmanda koha saavutas tugevas finis\u030ciheitluses Ru\u0308nno Raadla (Jalgrattaklubi Paralepa) ajaga 50:33."}, {"text_idx": "#000008", "text": "Lasteso\u0303itudele pani punkti tilluso\u0303it, millel nautisid esimesi vo\u0303istluselamusi 12 pisikest ratturit. Ko\u0303ik olid vo\u0303itjad ja auhinda va\u0308a\u0308rt."}, {"text_idx": "#000010", "text": "Po\u0303hiso\u0303itudel finis\u030ceerinud ratturitelt jagus ohtralt kiiduso\u0303nu rajameistritele \u2013 va\u0308ga mo\u0303nus ja nauditav rada, millele superilus ilm ka oma osa lisas."}]